הישג ללשכת סוכני הביטוח: חוזר שפרסם הממונה על שוק ההון, הביטוח וחיסכון קובע כי החל מחודש מאי יאסר על סוכני הנסיעות למכור ביטוח. נשיא הלשכה: "ניצחון גדול למבוטחים שהיו מטופלים על ידי גורם לא מפוקח"
אליצפן רוזנברגפורסם: 20.02.19 , 08:01
קרב הסוכנים הוכרע: סוכני הנסיעות לא יוכלו למכור ביטוח נסיעות לחו"ל החל מ-1 במאי, כך קבע היום (ג') הממונה על שוק ההון ביטוח וחיסכון משה ברקת. בכך הכריע הפיקוח ויכוח שנמשך שנים בין סוכני הנסיעות לסוכני הביטוח, ועבר אף דרך בג"ץ והכנסת.
נזכיר כי כבר לפני יותר משלוש שנים פרסמה המפקחת על הביטוח הקודמת, דורית סלינגר, טיוטת חוזר לפיה רק מי שמורשה למכור ביטוח, יוכל למכור ביטוחי נסיעות. בכך למעשה ביקשה סלינגר כבר אז להכריע במאבק שניהלו סוכני הביטוח נגד סוכני הנסיעות המוכרים לנוסעים פוליסות.
נמל תעופה בן גוריון(צילום: shutterstock)
"השינוי עומד בניגוד מוחלט לעמדת הרשות עד כה"
בהתאחדות סוכני הנסיעות מביעים תרעומת על החלטת רשות שוק ההון: "השינוי בהחלטת הרשות עומד בניגוד מוחלט לעמדת הרשות עד כה, לפיה יש לפעול בהתאם להנחיית בג"ץ ולקדם חקיקה שתאפשר למשרדי הנסיעות למכור ביטוח נסיעות לחו"ל.
"המפקח מסביר בחוזר "כי לאור שינוי הנסיבות הפוליטי וקביעת מועד הבחירות לחודש אפריל 2019 קיימת אי וודאות לגבי קידום הצעת החוק בכנסת הבאה. ואולם דווקא השארת המועד של החוזר הקודם, ה- 14 ביולי 2019, הייתה מאפשרת לבחון האם הכנסת הבאה אכן מעוניינת בקידום הליך החקיקה.
"ההתאחדות תמשיך לקדם גם בכנסת ה-21 את הצעת החוק אשר תאפשר למשרדי הנסיעות למכור ביטוח נסיעות לחו"ל, כפי שנהגו עשרות שנים ובדומה למצב במרבית מדינות העולם המערבי".
סוכני נסיעות לא ימכרו ביטוח נסיעות